NARIADENIE KOMISIE (ES) č. 240/2007
zo 6. marca 2007,
ktorým sa zapisujú určité názvy do Registra chránených označení pôvodu a chránených zemepisných označení [Štramberské uši (CHZO) - Aceite Monterrubio (CHOP) - Alfajor de Medina Sidonia (CHZO)]
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na prvý pododsek jeho článku 7 ods. 4,
keďže:
(1)
V súlade s prvým pododsekom článku 6 ods. 2 a podľa článku 17 ods. 2 nariadenia (ES) č. 510/2006 žiadosť Českej republiky o zápis názvu „Štramberské uši“ a žiadosť Španielska o zápis dvoch názvov „Aceite Monterrubio“ a „Alfajor de Medina Sidonia“ boli uverejnené v Úradnom vestníku Európskej únie (2).
(2)
Komisii nebola oznámená žiadna námietka voči zápisu v súlade s článkom 7 nariadenia (ES) č. 510/2006, tieto názvy by preto mali byť zapísané do Registra chránených označení pôvodu a chránených zemepisných označení,
PRIJALA TOTO NARIADENIE:
Článok 1
Názvy v prílohe k tomuto nariadeniu sa týmto zapisujú do Registra chránených označení pôvodu a chránených zemepisných označení.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 6. marca 2007